text: Блок 5. Сцэнарыі літаратурных вечарын, прысвечаных Вялікай Айчыннай вайне. Прапанаваны сцэнарыі трох літаратурна-музычных вечарын, распрацаваныя аўтарам гэтага рэсурсу.
  Блок 6. Артыкулы пра паэзію перыяду Вялікай Айчыннай вайны. Прадстаўлены два артыкулы з аглядам паэзіі перыяду Вялікай Айчыннай вайны, прычым аўтарам аднаго з іх з’яўляецца К.Сіманаў, паэт-франтавік, ваенны карэспандэнт.
  Блок 7. Тэставыя заданні па тэме “Радкі, абпаленыя вайной…”. Матэрыялы для самаправеркі тэставых заданняў. Навучэнцы могуць праверыць, наколькі засвоена тэма, выканаўшы тэставыя заданні з іх наступнай праверкай і магчымасцю самакарэкцыі. Тэст можна выконваць у рэжыме анлайн, таксама ёсць магчымасць раздрукаваць заданні на папяровым носьбіце.
  Блок 8. Форум. Рэсурс дае магчымасць для зваротнай сувязі, абмеркавання матэрыялаў і размяшчэння рэкамендацый педагогаў, школьнікаў і іх бацькоў для далейшага ўдасканалення работы электроннага сродку навучання.
  Усе матэрыялы электроннага вучэбна-метадычнага комплексу могуць быць выкарыстаны і пры неабходнасці лёгка адаптаваны педагогамі пры падрыхтоўцы ўрокаў і пазакласных мерапрыемстваў, прысвечаных Вялікай Айчыннай вайне. Электронны сродак навучання можа быць рэкамендаваны школьнікам для самастойнай работы.
  Актуальнасць гэтага электроннага адукацыйнага рэсурсу ў тым, што ён прызначаны як для сумеснай, так і для індывідуальнай работы педагогаў, навучэнцаў і іх бацькоў з мэтай пашырэння і паглыблення звестак школьнага курса па тэме “Паэзія перыяду Вялікай Айчыннай вайны”.
  Тэма Вялікай Айчыннай вайны ў нашай краіне застаецца адной з прыярытэтных як для ветэранаў і людзей, якія перажылі цяжар вайны, так і для мола­дзі, прызванай захаваць гістарычную па­мяць, чаму ў значнай ступені будзе спрыяць прымяненне на ўроках і ў пазаўрочны час вучэбна-метадычнага комплексу “Паэ­зія пе­рыяду Вялікай Айчыннай вайны”.
  настаўніца рускай мовы і літаратуры кваліфікацыйнай катэгорыі “настаўнік-метадыст” сярэдняй школы № 1 Скідзеля Гродзенскага раёна.
  
  Анлайнавыя медыі жаўцеюць, якаснага кантэнту ў іх вобмаль. Але ж добры матэрыял не высмакчаш з пальца. Ён каштуе грошай, і за яго варта плаціць. Пра гэта ішла гаворка на секцыі СМІ канферэнцыі “Дзелавы інтэрнэт” у Мінску.
  Медыйная секцыя была адной з пляцовак маштабнага традыцыйнага мерапрыемства, што гэтым разам прайшло ў рэспектабельным Палацы рэспублікі 10–11 кастрычніка. Трапіўшы ў фае “саркафага”, я на нейкую хвіліну адчуў сябе дыназаўрам сярод гэтай айцішнай моладзі. Але потым, здаецца, мы знайшлі агульную мову.
  Мне спадабалася задзірыстасць маладых людзей, што адчуваюць фальш шаблону і хочуць рабіць свежыя, крэатыўныя, эпатажныя праекты.
  “Інтэрнэт папсее” — гэта фраза Юрыя Зісера, заснавальніка TUT.BY, стала ўжо афарызмам. Нядаўна ён абмаляваў характэрны трэнд байнэту: “Апошнія тры гады мы назіраем актыўны рост карыстальнікаў інтэрнэту з сярэдняй адукацыяй. Зразумелая рэч, у гэтай аўдыторыі і іншыя інтарэсы”. Са слоў Зісера, гэта тая аўдыторыя, што стала меней глядзець тэлебачанне і болей карыстацца інтэрнэтам: “Таму і байнэт “апапсеў”.